སྒྲོལ་དཀར་དང་གཡང་འཛོམས་སྤུན་རྒན་གཞོན་གཉིས་ནི་ལྷུན་རྩེ་རྫོང་ཡུལ་སྨད་ཤང་དུ་འཚོ་སྡོད་བྱེད་ཀྱི་ཡོད་པ་དང་།མེས་རྒྱལ་ལྷོ་ནུབ་མཐའ་མཚམས་སུ་གནས་ཡོད།དུས་རབས་གོང་མའི་ལོ་རབས་དྲུག་ཅུ་ནས་བཟུང་དུས་ཚོད་རིང་པོ་ཞིག་ནང་ཡུལ་དེར་ཁོང་གཉིས་དང་།ཕ་སངས་རྒྱས་མཆོག་པ་ལས་མེད་པས།མི་གསུམ་གྱི་ཤང་ཞེས་གྲགས།ཕ་སངས་རྒྱས་མཆོག་པའི་ཤུགས་རྐྱེན་དང་སྣེ་ཁྲིད་འོགཁོང་གཉིས་ནས་ཐོག་མཐའ་བར་གསུམ་དུ་ཁྱིམ་ནི་ཡུལ་སྨད་དང་།རྒྱལ་ཁབ་ནི་ཀྲུང་གོཕྱུགས་འཚོ་མཐའ་སྲུང་ནི་འོས་འགན་བཅས་ཡིན་པའི་འདུ་ཤེས་བརྟན་པོ་རྒྱུན་འཁྱོངས་བྱས་ཏེ།ལོ་བཅུ་གྲངས་ཉིན་གཅིག་ལྟར་མེས་རྒྱལ་གྱི་མངའ་ཁོངས་སྲུང་ནས།རྒྱལ་གཅེས་མཐའ་སྲུང་གི་མི་སེམས་འགུལ་བའི་གཏམ་རྒྱུད་དང་དུས་རབས་ཀྱི་བསྟོད་གླུ་བླངས་ཡོད་པ་རེད།